recursal/SuperWikiNEXT-32B huggingface dataset:
கணிதத்தில் **செங்குத்துக் குலம்** (*orthogonal group*) என்பது ஒரு நிலைப்புள்ளியை மாற்றாமல் பாதுகாக்கும், தூரம்-காக்கும் உருமாற்றங்களின் குலமாகும். உருமாற்றங்களின் தொகுப்பு இக்குலத்தின் ஈருறுப்புச் செயலியாக அமைகிறது. *n* பரிமாண யூக்ளிடிய வெளியில் ஒரு நிலைப்புள்ளியை மாற்றாமல் காக்கும், தூரம்-காக்கும் உருமாற்றங்களின் (சமஅளவை உருமாற்றங்கள்) குலம், *n* பரிமாண செங்குத்துக் குலம்; இதன் குறியீடு O(*n*).

மேலும் இக்குலம் *n*×*n* செங்குத்து அணிகளின் குலமாக உள்ளது. இதன் செயலி "அணிப்பெருக்கல்" ஆகும். ஒரு செங்குத்து அணியின் அணிக்கோவையின் மதிப்பு 1 அல்லது −1 ஆகும். அணிக்கோவையின் மதிப்பை 1 ஆகக் கொண்டுள்ள செங்குத்து அணிகளின் குலம் **சிறப்பு செங்குத்து குலம்** என அழைக்கப்படுகிறது. இதன் குறியீடு SO(*n*). O(*n*) இன் உட்குலமாக SO(*n*) அமையும்.

செங்குத்து குலத்திலுள்ள உருமாற்றங்கள் இரு பரிமாணத்தில் ஒரு புள்ளியைப் பொறுத்த சுழற்சியாகவும், முப்பரிமாணத்தில் ஒரு கோட்டைப் பொறுத்த சுழற்சியாகவும் இருப்பதால் செங்குத்துக் குலமானது **சுழற்சி குலம்** என்றும் அழைக்கப்படுகிறது,

ஒற்றை, இரட்டைப் பரிமாணம்
------------------------

ஒற்றை, இரட்டைப் பரிமாண செங்குத்துக் குலங்களின் அமைப்பு அப்பரிமாணங்களின் தன்மையைக் குறித்து சிலவகைகளில் மாறுபடும். எடுத்துக்காட்டாக, **R**-மெய்யெண் களத்தில் நிகழும் ஆதியைப் பொறுத்த எதிரொளிப்பு, இரட்டைப் பரிமாணங்களில் திசைப்போக்கைப் பாதுகாப்பதாகவும், ஒற்றைப் பரிமாணங்களில் எதிராக்குவதாகவும் உள்ளது. இந்த வேறுபாட்டை வலியுறுத்துவதற்காகச் செங்குத்து குலங்கள் O(2*k*), O(2*k* + 1) (*n* = 2*k* or *n* = 2*k* + 1) எனக் குறிக்கப்படுகின்றன.

வடிவவியல் விளக்கம்
------------------

**R***n* இன் சமவளவை உருமாற்றங்களை உறுப்புகளாக் கொண்டது யூக்ளிடிய குலம் *E*(*n*). செங்குத்துக் குலம் O(*n*, **R**), யூக்ளிடிய குலத்தின் உட்குலமாக இருக்கும். யூக்ளிடிய குலத்திலுள்ள உருமாற்றங்களில், ஆதியை மாற்றாமல் நிலையானதாகக் கொண்ட உருமாற்றங்களாலானது செங்குத்துக் குலம்.

O(*n*, **R**) = *E*(*n*) ∩ GL(*n*, **R**).
மையத்தை ஆதியாக எடுத்துக்கொண்டால், கோளம் (*n* = 3) அல்லது (*n* − 1)-கோளம் மற்றும் கோள சமச்சீர் கொண்ட அனைத்துப் பொருட்களின் சமச்சீர் குலமாக செங்குத்துக் குலம் இருக்கும்.

மேற்கோள்கள்
-----------

* Weisstein, Eric W. "Rotation Group." From MathWorld—A Wolfram Web Resource.
காந்தரூபன்
**மேஜர் காந்தரூபன்** (செப்டம்பர் 10, 1971 - ஜூலை 10, 1990; வல்வெட்டித்துறை, யாழ்ப்பாணம்) எனும் இயக்கப்பெயரைக் கொண்ட **யோகராசா கோணேஸ்வரன்** தமிழ் விடுதலைப் புலிகளின் ஒரு முக்கிய உறுப்பினராக இருந்தவர்.

கடற்கரும்புலியான இவர் 10-07-1990 அன்று வல்வெட்டித்துறைக் கடலில் சிறீலங்கா கடற்படைக் கப்பல் 'எடித்தாரா' மீதான கரும்புலித் தாக்குதலில் கொல்லப்பட்டார்.

இவரது வேண்டுகோளுக்கு அமைய காந்தரூபன் அறிவுச்சோலை என்ற சிறுவர் இல்லம் 1993 நவம்பர் 13ம் நாள் தமிழீழ விடுதலைப் புலிகளின் தலைவர் வே. பிரபாகரனால் ஆரம்பித்து வைக்கப்பட்டது. பிரான்ஸ் தமிழ்ப்பெண்கள் அமைப்பினரின் ஏற்பாட்டில் மேஜர் காந்தரூபன் நினைவாக வருடம்தோறும் விளையாட்டுப் போட்டிகள் நடத்தப்படுகின்றன.

முதலாவது கடற்கரும்புலிகளில் கப்டன் கொலின்ஸ், கப்டன் வினோத் ஆகியோருடன் மேஜர் காந்தரூபனும் ஒருவராவார். இவர்கள் மறைந்த நாளின் 25 ஆம் ஆண்டு தினம் 10 சூலை 2015 அன்று நினைவுக்கூறப்பட்டது.

மேற்கோள்கள்
-----------

1. ↑  "தமிழீழக் கடற்படையின் சிறப்புத் தளபதி கேணல் சூசை அவர்களுடனான சிறப்பு நேர்கோணல்". *மூலம்: எரிமலை (அக்டோபர் 22, 2006), நேர்கண்டவர்கள்: எரிமலை சஞ்சிகை குழுமம்*. Tamilcanadian.com. 1 ஆகத்து 2015 அன்று பார்க்கப்பட்டது.
2. ↑  "முதற் கடற்கரும்புலிகள் மேஜர் காந்தரூபன், கப்டன் கொலின்ஸ், கப்டன் வினோத் ஆகியோரின் 22ம் ஆண்டு நினைவு நாள்". *உலகத் தமிழர் இணையம்*. 10 சூலை 2012.. பார்த்த நாள்: 1 ஆகத்து 2015.
3. ↑  தம்பியன் (26 ஏப்ரல் 2010). "பிரான்ஸ் தமிழ்ப்பெண்கள் ஏற்பாட்டில் காந்தரூபன் நினைவாக போட்டிகள் இடம்பெற்றது". வன்னி ஆன்லைன்.காம்.. பார்த்த நாள்: 15 மார்ச் 2015.
4. ↑  "முதாலாவது கடற்கரும்புலிகளான மேஜர் காந்தரூபன், கப்டன் வினோத், கப்டன் கொலின்ஸ் ஆகியோரின் 25ம் ஆண்டு வீரவணக்க நாள்".. 10 சூலை 2015.. பார்த்த நாள்: 26 சூலை 2015.
**முதலாம் லியொனிடாசு** (தோரிக கிரேக்கம்: Λεωνίδας, *Leōnidas*; ஐயோனிக கிரேக்கம்: Λεωνίδης, *Leōnidēs*; "சிங்கத்தின் மகன்"; பொ.மு.540 - ஆகத்து 9 480 BCE) என்பவர் சுபார்டாவின் நாயகன் மற்றும் மன்னனாவார். இவர் ஹெரக்கில்சு என்ற தொன்ம நாயகனின் வழிவந்தவர்களாக கருதப்படும் அகியட் பரம்பரையின் 17ஆவது மன்னர். இரண்டாம் அனெக்சுட்ரான்டிடாசு மைந்தர்களில் ஒருவர். இவர் தேமோபைலேச் சமர் என்ற கிரேக்க பாரசீக யுத்தத்திற்காக அறியப்படுபவர்.

தேமோபைலேச் சமர்
---------------

இவர் கிரேக்க பாரசீக போர் சமர்களில் ஒன்றான தேமோபைலேச் சமரில் முதலாம் செர்க்சீசு என்ற பாரசீக பேரரசனின் 30,000 படைவீரர்களை எதிர்த்து தன்னுடைய 300 இசுபாட்டன் வீரர்களை மட்டும் வைத்துக்கொண்டு பாரசீக படைக்கு பெரும் சேதத்தை உண்டாக்கினார். தன் 300 வீரர்கள் கொண்ட படை அழிந்துவிடும் என்பதை அறிந்தும் சுபார்டானியர்களின் கொள்கையான "வெற்றி அல்லது வீரமரணம்" என்பதின்படி பாரசீக பெரும்படையிடம் வீரமரணம் அடைந்தார்.

### திரைப்படம்

இம்மன்னனின் கதாப்பாத்திரத்தையும் 300 வீரர்களின் கதாப்பாத்திரங்களையும் நாயகமாகக் கொண்டு எடுக்கப்பட்ட தமிழ் மொழிமாற்று திரைப்படமே 300 பருத்திவீரர்கள் என்ற திரைப்படமாகும்.

மேற்கோள்கள்
-----------

1. ↑  The usual English pronunciation is /liːˈɒnɨdəs/ *lee-ON-i-dəs* or /liːˈɒn.ɨ.dæs/.
2. ↑  Robert Chambers, Book of Days
**செங்கிஸ் கான்** என்பது ஒரு சீன தொலைக்காட்சித் தொடராகும். 13ஆம் நூற்றாண்டில் மங்கோலியப் பேரரசை அமைத்த செங்கிஸ் கானின் வாழ்க்கையை அடிப்படையாகக் கொண்டு இது தயாரிக்கப்பட்டது. செங்கிஸ் கான் கதாபாத்திரத்தில் செங்கிஸ் கானின் இரண்டாவது மகன் சகதையின் வழிவந்த பா சென் நடித்தார். இது முதன்முதலில் 2004ஆம் ஆண்டு சீனாவில் சிசிடீவியிலும், 2005இல் தென் கொரியாவின் கேபிஎஸிலும், மற்றும் துருக்கியின் தேசிய தொலைக்காட்சி டிஆர்டி 1-லும் ஒளிபரப்பப்பட்டது.

கதைச்சுருக்கம்
--------------

30 பிரிவுகளைக் கொண்ட தொலைக்காட்சி நிகழ்ச்சியாக இது ஒளிபரப்பப்பட்டது. 13ஆம் நூற்றாண்டில் மங்கோலியப் பேரரசைத் தோற்றுவித்த தெமுசினின் வாழ்க்கையில் நடந்த முக்கிய நிகழ்வுகளை காட்சிப்படுத்தியது. தெமுசினின் பிறப்பில் இருந்து இது தொடங்கியது. தந்தை எசுகை இறந்தபிறகு குழந்தைப் பருவம் மற்றும் இளமை பருவத்தில் பிழைப்பதற்காக நடத்திய போராட்டங்களை காட்டியது. தனது கூட்டாளிகள் மற்றும் தன் தந்தையின் ஆதரவாளர்கள் உதவியுடன் தெமுசின், போர்சிசின் பழங்குடியினத்தின் தலைவர் ஆனார். மங்கோலியாவில் இருந்த போர்ப்பிரபுக்களில் சக்திவாய்ந்தவர்களில் ஒருவர் ஆனார். தசாப்தங்களுக்குப் போர் புரிந்த பிறகு இறுதியாக அனைத்து பழங்குடியினங்களையும் தன் ஆட்சியின் கீழ் கொண்டு வந்தார். "செங்கிஸ் கான்" என்ற பட்டத்தைப் பெறுகிறார். மேற்கில் குவாரசமியப் பேரரசு மற்றும் தெற்கில் சுரசன்களின் சின் பேரரசை தாக்குவதற்கு தன் இராணுவத்திற்கு தலைமை தாங்குகிறார். இறுதியாக மேற்கு சியா இராச்சியத்திற்கு எதிரான நடவடிக்கையின்போது உடல்நலக் குறைவு காரணமாக இறக்கிறார்.

உசாத்துணை
---------

1. ↑  (in சீன மொழி) 巴森：再现成吉思汗风采
|  |
| --- |
|  |
| பொதுச்சங்கங்கள் குறித்த  தொடர் கட்டுரைகள் |
| A Renaissance print depicting the Council of Trentமறுமலர்ச்சிக்கால திரெந்து சங்கத்தின் சித்தரிப்பு |
| 
தொடக்க காலம் (அண். 50 – 451) |
| * எருசலேம்
* நிசேயா I
* கான்ஸ்தாந்திநோபுள் I
* எபேசு
* கால்செதோன்
* Rome
 |
| 
முந்திய நடுக் காலம் (553–870) |
| * கான்ஸ்தாந்திநோபுள் II
* கான்ஸ்தாந்திநோபுள் III
* நிசேயா II
* கான்ஸ்தாந்திநோபுள் IV
 |
| 
இடை மற்றும் பிந்திய நடுக் காலம் (1122–1517) |
| * இலாத்தரன் I
* இலாத்தரன் II
* இலாத்தரன் III
* இலாத்தரன் IV
* இலயன்ஸ் I
* இலயன்ஸ் II
* வியென்னா
* காண்ஸ்தான்சு
* புளோரன்சு
* இலாத்தரன் V
 |
| 
தற்காலம் (1545–1965) |
| * திரெந்து
* வத்திக்கான் I
* வத்திக்கான் II
 |
|  கிறித்தவம் வலைவாசல் |
| * பா
* உ
* தொ
 |

**முதலாம் வத்திக்கான் பொதுச்சங்கம்** (இலத்தீன்: *Concilium Vaticanum Primum*) திருத்தந்தை ஒன்பதாம் பயஸால் 29 ஜூன் 1868 அன்று அறிவிக்கப்பட்டு 6 டிசம்பர் 1864 அன்று தொடங்கிய கத்தோலிக்க பொதுச்சங்கம் ஆகும். இருபதாம் நூற்றாண்டில் தொடங்கப்பட்ட இப்பொதுச்சங்கம் மூன்று நூற்றாண்டுகளுக்கு பிறகு 8 டிசம்பர் 1869 இல் தொடங்கி 20 அக்டோபர் 1870 இல் ஒத்திவைக்கப்பட்டது.

இதற்கு முன் நடந்த ஐந்து பொதுச்சங்கங்கள் இலாத்தரன் பேராலயத்தில் நடந்ததால் இலாத்தரன் பொதுச்சங்கங்கள் என்று அழைக்கப்பட்டன. ஆனால் இது வத்திக்கானில் உள்ள புனித பேதுரு பேராலயத்தில் நிகழ்ந்ததால் இது வத்திக்கான் பொதுச் சங்கம் எனும் பெயர் பெற்றது. திருத்தந்தையின் தவறா வரம் மறை உணமையாக திட்டவட்டமாக வரையறுக்கப்பட்டது இச்சங்கத்தின் குறிக்கத்தக்க செயல்பாடாகும்.

அக்காலத்தில் நிளவிய பகுத்தறிவியம், அரசின்மை, பொதுவுடைமை, சமூகவுடைமை, தாராளமயம், பொருள்முதல் வாதம் முதலியவற்றால் எழுந்த பல கேள்விகளுக்கு விடைக்காண இச்சங்கம் கூட்டப்பட்டது. இதோடு கிறிஸ்துவின் திருஅவை குறித்த தெளிவுக்காகவும் கூட்டப்பட்டது. இரண்டு ஆவணங்கள் மட்டுமே வெளியிடப்பட்டன: கத்தோலிக்க நம்பிக்கை பற்றிய கோட்பாட்டு விளக்கம் (*Dei Filius*) மற்றும் திருச்சபை பற்றிய கோட்பாட்டு விளக்கம் (*Pastor aeternus*). இதில் முதல் ஆவணம் பகுத்தறிவியத்தால் ஏற்பட்ட தீமைகளையும், இரண்டாம் ஆவணம் உரோமை ஆயரின் முதன்மை மற்றும் தவறா வரம் குறித்தது ஆகும். பகுத்தறிவியம், தாராளமயம், பொருள்முதல் வாதம் மற்றும் அனைத்து இறைக் கொள்கை முதலியவை கண்டிக்கப்பட்டட்ன. 19 ஆம் நூற்றாண்டின் முக்கிய கருத்தியல்களுக்கு எதிராகவும், தன் அடிப்படைவாதத்தை தற்காத்துக்கொள்ளும் வகையிலுமே இச்சங்கத்தின் செயல்பாடுகள் இருந்தன.

மேற்கோள்கள்
-----------

1. ↑  Kirch 1912, ப. 303.
2. ↑  
Kirch 1912, p. 303; Nobili-Vitelleschi 1876, p. 1.
3. ↑  "Vatican Council, First" 2001.
4. ↑  "First Vatican Council" 2014.
5. 1 2  Tanner 1990.
6. ↑  Kirch 1912, ப. 304.
நெல்லூர் மாவட்டம் தகதர்த்தியில் சாய் பாபா கோயில்
**தகதர்த்தி** *(Dagadarthi)* என்பது இந்தியாவின் ஆந்திரப் பிரதேச மாநிலத்தில் உள்ள நெல்லூர் மாவட்டத்தில் இருக்கும் ஒரு மண்டலம் மற்றும் கிராமம் ஆகும்.

== புவியியல் அமைப்பு == 14° 42′ 28″ வடக்கு 79° 51′ 2″ கிழக்கு என்ற அடையாள ஆள்கூறுகளில் தகதர்த்தி கிராமம் பரவியுள்ளது.

வருவாய் பதிவுகள்
----------------

சொத்துகள் வாங்குதல் விற்பனை செய்தல் போன்ற நடவடிக்கைகள் நெல்லூர் மாவட்டத்தின் காவலி வருவாய் வட்டத்தில் பதிவு செய்யப்படுகின்றன. பதிவாளர் அலுவலகம் அல்லூர் கிராமத்தில் உள்ளது.

அரசியல்
-------

காவலி சட்டப் பேரவைத் தொகுதியில் தகதர்த்தி இடம்பெற்றுள்ளது.

பொருளாதாரம்
-----------

விவசாயம் கிராம மக்களின் முக்கியமான முதல்நிலைத் தொழிலாக உள்ளது. மக்கள் தொகையில் 85 சதவீதத்தினர் விவசாயத்தில் ஈடுபடுகின்றனர். இதைத் தவிர்த்து இரண்டாம் நிலைத் தொழிலாக கணினி மென்பொருள் தொழில் இங்கு வளர்ந்து வருகிறது.

நீர்ப்பாசனம்
------------

இம்மண்டலத்தின் விவசாய நிலங்கள் கனிகிரி நீர்த்தேக்கம் மூலமாக நீர்ப்பாசன வசதி பெறுகின்றன. சோமசீலா அணை மற்றும் நீர்த்தேக்கத்தில் இருந்து காவலி மற்றும் வடக்கு துரிமெரலா கால்வாய்கள் மூலமாக கனிகிரி நீர்த்தேக்கம் தண்ணீரைப் பெறுகிறது.

விமான நிலையம்
-------------

புதியதாக விமான நிலையம் கட்டுவதற்கு தகதர்த்தியில் சுமார் 2600 ஏக்கர் நிலப்பரப்பிலான இடம் கண்டறியப்பட்டுள்ளது.

மேற்கோள்கள்
-----------

1. ↑  "List of Sub-Districts". Census of India. 2007-03-26 அன்று பார்க்கப்பட்டது.
**ஒளிஅயனியாக்கம்** (Photoionization) என்பது ஒரு ஒளியணு மற்றொரு அணு அல்லது மூலக்கூறுடன் தொடர்பு கொள்ளும் போது (ஒன்று ஏற்றம் ஒன்றைப் பெறுவதன் மூலம் அல்லது இழப்பதன் மூலம்), அயனி உருவாக்கப்படும் இயற்பியல் செயற்பாடு ஆகும்.பொதுவாக இந்த நிகழ்வின் போது அதிக பிரகாசமான ஒளி உருவாகிறது.

ஒளிஅயனியாக்க பண்புகள்
---------------------

ஒவ்வொரு ஒளியணு, அணுவை தொடர்பு கொள்ளும் போதும் ஒளிஅயனியாக்கம் நடைபெறுவது இல்லை. ஒளிஅயனியாக்கத்தின் வாய்ப்பு அந்த அந்த ஒளியணுவின் ஒளிஅயனியாக்க பண்புகளைப் பொறுத்தது, அதாவது ஒளியணுவின் ஆற்றல் மற்றும் தொடர்பு கொள்ளும் அணுவின் ஆற்றலைப் பொறுத்தது. ஒளியணுவின் ஆற்றல் அயனியாக்கத்தின் தேவையான ஆற்றலை விட குறைவாக ஆற்றலை கொண்டிருந்தால் அதன் ஒளிஅயனியாக்க பண்புகள் பூஜ்யம் ஆகும்.

மேலும் படிக்க
-------------

* Uwe Becker; David Allen Shirley (1 January 1996). *VUV and Soft X-Ray Photoionization*. Springer Science & Business Media. பன்னாட்டுத் தரப்புத்தக எண்:978-0-306-45038-9. .
* Cheuk-Yiu Ng (1991). *Vacuum Ultraviolet Photoionization and Photodissociation of Molecules and Clusters*. World Scientific. பன்னாட்டுத் தரப்புத்தக எண்:978-981-02-0430-3. .
* Joseph Berkowitz (1979). *Photoabsorption, photoionization, and photoelectron spectroscopy*. Academic Press. பன்னாட்டுத் தரப்புத்தக எண்:978-0-12-091650-4. .
* V. S. Letokhov (1987). *Laser photoionization spectroscopy*. Academic Press. பன்னாட்டுத் தரப்புத்தக எண்:978-0-12-444320-4. .
இணையத்தின் ஒருபகுதியில் பல்வேறு தடங்களில் செல்லும் தகவல் பரிமாற்றம் குறித்த ஓர் உருவகக் காட்சி.
**தகவல் காலம்**  (Information Age) அல்லது பொதுவாக **கணினி காலம்** அல்லது **எண்ணிமக் காலம்** , என்று நிகழ்கின்ற காலம் குறிப்பிடப்படுகின்றது. முந்தையக் காலங்களில் பெறுவதற்கு இயலாத அல்லது கடினமான தகவல்களை தனிநபர்கள் எளிதாகப் பெற முடிவதும் தங்களுக்குள் கட்டுக்கள் ஏதுமின்றி பரிமாறிக் கொள்ள முடிவதும் இந்தக் காலம் இவ்வாறாக அழைக்கப்படக் காரணமாக அமைந்தது. எண்ணிம காலம் அல்லது எண்ணிமப் புரட்சி என்றக் கருத்தாக்கமும் இதனையொட்டியே எழுந்தது. தொழிற்புரட்சி கொண்டுவந்த வழமையான பொருட் தயாரிப்பு நிறுவனங்களுக்கு மாறான தகவல் கையாளலை அடிப்படையாகக் கொண்ட புதிய பொருளியல் சமூகத்திற்கு, *தகவல் சமூகம்*, மாறியதன் விளைவுகளை குறிப்பதாகவும் அமைந்துள்ளது.

1970களிலிருந்து தொடர்ந்த தனிக்கணினிகளின் நுண்மமாக்குதலும் 1990களில் உலகளாவிய இணையம் உய்நிலைப் பொருண்மைப் பெற்றதும் அதனைத் தொடர்ந்த இரு பத்தாண்டுகளில் பொதுமக்கள் இத்தொழில்நுட்பங்களை ஏற்றுக்கொண்டதும் தகவல் காலத்தின் அடித்தளங்களாக அமைந்தன. தினசரி வாழ்வில் விரைவான தொழில்நுட்ப படிவளர்ச்சியைக் கொணர்ந்த இந்தக் காலத்தில் கல்வி, கேளிக்கை மற்றும் தொழில்முறை வாழ்க்கை என அனைத்து வாழ்க்கைமுறைகளிலும் மாற்றங்கள் நிகழ்ந்துள்ளன.விரைவான உலக தகவல் தொடர்பும் உலகளாவிய சமூகப் பிணைப்பும் இக்காலத்தின் சிறப்புக் கூறுகளாகும்.

மேற்கோள்கள்
-----------

1. ↑  Kluver, Randy. "Globalization, Informatization, and Intercultural Communication". Oklahoma City University. 31 ஆகஸ்ட் 2012 அன்று மூலம் பரணிடப்பட்டது. 18 August 2010 அன்று பார்க்கப்பட்டது.

வெளி இணைப்புகள்
---------------

* Articles on the impact of the Information Age on business at *Information Age* magazine.
* Beyond the Information Age by Dave Ulmer
* Understanding Information Age Warfare by Alberts et al. (CCRP, 2001)
* Information Age Transformation by Alberts (CCRP, 2002)
* The Unintended Consequences of Information Age Technologies by Alberts (CCRP, 1996)
* Gelbstein, E. (2006) *Crossing the Executive Digital Divide*. *DiploFoundation* பரணிடப்பட்டது 2011-11-11 at the வந்தவழி இயந்திரம், ISBN 99932-53-17-0
* Bollacker, Kurt D. (2010) *Avoiding a Digital Dark Age பரணிடப்பட்டது 2010-07-01 at the வந்தவழி இயந்திரம்*, American Scientist, March–April 2010, Volume 98, Number 2, p. 106ff
**ஒளி ஐதரசன்** (*Photohydrogen*) என்பது செயற்கை அல்லது இயற்கை ஒளியின் உதவியுடன் உற்பத்தி செய்யப்படும் ஐதரசன் ஆகும். நீர் மூலக்கூறுகளை புரோட்டான்கள் எனப்படும் ஐதரசன் அயனிகளாகவும், கார்போவைதரேட்டுகளை உருவாக்கப் பயன்படும் எலக்ட்ரான்களாகவும், ஆக்சிசன் என்ற காற்றில் வெளியிடப்படும் கழிவுப் பொருளாகவும் ஒரு மரத்தின் இலை பிரிக்கிறது. புற ஊதா ஒளி மூலம் நீரின் ஒளிச்சேர்க்கையால் கூட ஒளி ஐதரசன் உற்பத்தி செய்யப்படலாம்.

சில நேரங்களில் பாக்டீரியா அல்லது பாசி போன்ற நுண்ணிய உயிரினங்களைப் பயன்படுத்துவதன் மூலம்.சூரிய ஒளியிலிருந்து புதுப்பிக்கத்தக்க ஆற்றலைப் பெறும் சூழலில் ஒளி ஐதரசன் குறித்து விவாதிக்கப்படுகிறது. இந்த நுண் உயிரினங்கள் ஐதரசனேசு நொதிகளின் உதவியுடன் ஐதரசனை உருவாக்குகின்றன. அவை நீரைப் பிளக்கும் வினையிலிருந்து பெறப்பட்ட புரோட்டான்களை ஐதரசன் வாயுவாக மாற்றுகின்றன. பின்னர் இவை சேகரிக்கப்பட்டு உயிரி எரிபொருளாகப் பயன்படுத்தப்படுகின்றன.

இவற்றையும் காண்க
----------------

* ஒளித்தொகுப்பு
* ஐதரசன் சுழற்சி

மேற்கோள்கள்
-----------

1. ↑  NOVA scienceNOW - A 14 minute video of the *Nova* broadcast about hydrogen எரிபொருள் மின்கலம் cars that aired on PBS, July 26, 2005. Hosted by Robert Krulwich with guests, Ray Magliozzi and Tom Magliozzi, the *Car Talk* brothers.
2. ↑  Gartner, John (2002-08-19). "Algae: Power Plant of the Future?". Wired. p. 1. 2006-09-17 அன்று பார்க்கப்பட்டது.
3. ↑  Mechanic, Michael (April 2002). "It Came From the Swamp". Wired. p. 1. 2006-09-17 அன்று பார்க்கப்பட்டது.
**கம்பா தோய்பி** (**Khamba Thoibi**) என்பது பழங்கால இராச்சியமான மொய்ராங்கில் குமான் இளவரசர் கம்பா என்பவனுக்கும், மொய்ராங் இளவரசி தோய்பி ஆகியோருக்கு இடையிலான 12 ஆம் நூற்றாண்டின் காதல் கதையை அடிப்படையாகக் கொண்ட ஒரு புகழ்பெற்ற மேதி மொழி காவியக் கவிதையாகும்.  இந்த கவிதையை சாமுரோவின் புகழ்பெற்ற கவிஞர் இஜாம் அங்கங்கால் என்பவர் இயற்றியுள்ளார். இது மணிப்பூரியின் தேசிய காவியமாக கருதப்படுகிறது.    34,000 வசனங்களைக் கொண்ட இக்கவிதைத் தொகுப்பு மேதி இலக்கியத்தில் உள்ள அனைத்து காவியக் கவிதைகளிலும் மிகப் பெரியதாகும். இது, இராமாயணத்தை விடவும் பெரியது. 

இக்காவியம், மணிப்பூரின் இரண்டு பெரிய கலாச்சார வளங்களான "மொய்ராங் சயோன்" (மொய்ராங் அவதாரங்கள்) மற்றும் "மொய்ராங் கங்லிரோல்" (பண்டைய மொய்ராங் புனைவுகள்) ஆகியவற்றின் முக்கிய கூறுகளில் ஒன்றாகும். 

மேதி கலாச்சாரத்தின் ஒரு நாட்டுப்புற நடனம், *"கம்பா தோய்பி"* என்ற தலைப்பில், பண்டைய மொய்ராங்கின் எபுடோ தங்ஜிங் பிரபுவின் இபுதோ தங்ஜிங் கோயிலில் கம்பாவும், தோய்பி ஆகியோரால் முதன்முதலில் நிகழ்த்தட்டது என்று நம்பப்படுகிறது.  

இதனை சாமுரோவின் கவிஞர் இஜாம் அங்கங்கால் என்பவர் இயற்றியுள்ளார்.  காவியக் கவிதையை உருவாக்கும் முன், பண்டைய இராச்சியமான மொய்ராங்கில் நாட்டுப்புறப் பாடல்கள் மூலமும், வாய்வழி நாட்டுப்புறக் கதைகள் வடிவிலும் சொல்லப்பட்டது.   இருப்பினும், மேதி இலக்கியத்திற்கு அங்கங்கால் கவிதையை எழுதிய பின்னர், இந்த கதை மணிப்பூர் மாநிலம் வழியாக பிரபலப்படுத்தப்பட்டது.

நடன வடிவம்
----------

கம்பா தோய்பி ஜாகோய் என்பது மணிப்பூரின் பண்டைய இராச்சியமான மொய்ராங்கின் நாட்டுப்புற நடனமாகும். இந்த நடனம் முதன்முதலில் மணிப்பூரி புராணங்களில் புகழ்பெற்ற நாயகனான கம்பாவும், அன்றைய மொய்ராங்கின் இளவரசியான அவனது காதலி தோய்பியும் பண்டைய இறைவன் இபுதோ தங்ஜிங் கோவிலின் வளாகத்தில் நிகழ்த்தப்பட்டதாக நம்பப்பட்டது.    மணிப்பூரில் உள்ள இலாய் அரோபாவின் மத விழாவின் போது இந்த நடனம் இன்னும் நிகழ்த்தப்படுகிறது. 
[  ]

மேலும் காண்க
------------

* மணிப்பூரி நடனம்
* நுமித் கப்பா
* புங் கோலம்
* தபல் சோங்பா
* இலாய் அரோபா
* எய்க்ரு இடோங்பா

மேலும் படிக்க
-------------

* Khamba Thoibi and Poems on Manipur, 1963

நூலியல்
-------

* Khamba Thoibi Seireng, by Hijam Anganghal Singh, 1986
* Moirang Kangleirol, Khuman Khamba Seitharon, by Laisram Mangi Singh, 1980
* Khamba Thoibi Seireng Ahumsuba Saruk, by Hijam Anganghal
* Full text of "Khamba Thoibi" and poems of Manipur
* Samukhonggi Bichar, by Hijam Anganghal Singh, 1997
* Hijam\_Anganghal\_Singh, by Elangbam Dinamani
* Abridged from T. C. Hodson's "The Meitheis", 1908

உசாத்துணை
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑  "காப்பகப்படுத்தப்பட்ட நகல்". 2019-11-05 அன்று மூலம் பரணிடப்பட்டது. 2020-09-17 அன்று பார்க்கப்பட்டது.
13. ↑  Ayyappapanicker, K.; Sahitya Akademi (1997). *Medieval Indian Literature: An Anthology*. Sahitya Akademi. பக். 330. பன்னாட்டுத் தரப்புத்தக எண்:978-81-260-0365-5.
**மெர்லின்** (Merlin) வ. கீரா இயக்கத்தில், ஜே.சதீஷ்குமாரின், ஜே.பாலாஜி ஆகியோரின் தயாரிப்பில் விஷ்ணு பிரியன், அஸ்வினி சந்திரசேகர் ஆகியோரின் நடிப்பில் வெளிவரவுள்ள தமிழ்த்திரைப்பபடம். இத்திரைப்படம் கணேஷ் ராகவேந்திரா இசையிலும், முத்துகுமரன் ஒளிப்பதிவிலும், சாமுவேலின் படத்தொகுப்பிலும் பெப்ரவரி 23, 2018 இல் திரையரங்குகளில் வெளியாகியுள்ள தமிழ்த்திரைப்படம்.

நடிப்பு
-------

* விஷ்ணுபிரியன்- வெற்றியாக
* அஸ்வினி சந்திரசேகர்
* லொல்லு சபா ஜீவா
* முருகதாஸ் நடிகர்
* சிங்கம்புலி
* மனோபாலா
* தங்கர்பச்சான்
* மு.களஞ்சியம்
* ரிசா
* ராமச்சந்திரன்
* ஆதவன்
* வினோத்
* ஆதித்யா
* கம்பம் மீனா
* வீரசந்தானம்
* வைசாலி
* பவர் ஸ்டார் சீனிவாசன்
* அட்டகத்தி தினேஷ் -மதிப்புறுத்தோற்றத்தில்

கதை
---

மெர்லின் திரைப்படம் ஒரு அழகான த்ரில்லர் பேய் கதை இப்படம் மூன்று காலகட்டங்களில் நடக்கிற கதை என்று இயக்குநர் வ.கீரா கூறியுள்ளார்.

படப்பணிகள்
----------

இத்திரைப்படத்தின் பாடல் வெளியீடு 2016இல் நடந்தது. இப்படத்தில் அட்டகத்தி தினேஷ், அட்டகத்தி தினேசாகவே நடிக்க இருப்பதாகக் கூறியுள்ளார். இத்திரைப்படத்தின் பாடல் வெளியீட்டு நிகழ்வில் திரைப்பட இயக்குநர்கள் பா. ரஞ்சித், வசந்தபாலன், தங்கர் பச்சான் ஆகியோர் கலந்து கொண்டனர்.

இசை
---

இத்திரைப்படத்திற்கு கணேஷ் ராகவேந்திரா இசையமைத்துள்ளார். இப்படத்தின் பாடல்களை யுகபாரதி, சாவி, கு.கார்த்திக், வ.கீரா ஆகியோர் எழுதியுள்ளனர்.

சான்றுகள்
---------

1. ↑  "காப்பகப்படுத்தப்பட்ட நகல்". 2017-10-18 அன்று மூலம் பரணிடப்பட்டது. 2018-02-15 அன்று பார்க்கப்பட்டது.
2. ↑
3. ↑
4. ↑  "காப்பகப்படுத்தப்பட்ட நகல்". 2018-02-21 அன்று மூலம் பரணிடப்பட்டது. 2018-02-15 அன்று பார்க்கப்பட்டது.

வெளி இணைப்புகள்
---------------
**கர்னால் முகல் பாலம்** (Mughal Bridge) என்பது ஷாஜகானால் கர்னால் எனும் இடத்தில் கட்டப்பட்ட பாலம் ஆகும்.

வரலாறு
------

இந்தப் பாலத்திற்கான அடிக்கல்லானது முகலாயப் பேரரசர் பாபரால் முதலாம் பானிபட் போரில் அவரது வெற்றிக்குப் பின் நாட்டப்பட்டது.இந்தப் பாலமானது அக்பர் காலத்தின் கட்டுமானப் பொறியியல் திறனுக்கான உதாரணம் ஆகும்.வார்ப்புரு:Contradict-inline இந்தப் பாலமானது 17ஆம் நுாற்றாண்டில் பயணிகளை ஈர்ப்பதற்காக பயன்பட்டது. இது பாத்சாகி புல் என்றும் அழைக்கப்பட்டது.இந்தப் பாலமானது பழைய பாத்சாகி பாலம் என்றும் அழைக்கப்பட்டது. இந்தப் பாலமானது கி.பி. 1540-44 ஆம் ஆண்டுகளுக்கு இடைப்பட்ட காலத்தில் கட்டப்பட்டது. இது தேசிய நெடுஞ்சாலை 1 இற்கு அருகில் அமைந்துள்ளது.

கட்டுமானம்
----------

இது கட்டுமான வடிவியலின் அடிப்படையில் பலமானதாகும். இது கற்களால் ஆன மூன்று வளைவுகளைக் கொண்டுள்ளது. இந்தப் பாலத்தில் நான்கு குவிமாட வடிவ கூரைகளைக் கொண்டதாக உள்ளது. இந்தக் குவிமாடங்களானவை முட்டுச்சுவர்கள் மற்றும் வளைவுகளால் பலம் வாய்ந்ததாக உள்ளன. இந்தப் பாலமானது அரியானா அரசால் பாதுகாக்கப்படுகிறது. இது இடிந்து தகரக்கூடிய நிலையில் இன்னும் உள்ளது.

மேற்கோள்கள்
-----------

1. ↑  Haryana (India) (1976) (in en). *Haryana District Gazetteers: Karnal*. Haryana Gazetteers Organization. .
2. 1 2  Singh, Sarban; Organisation, Haryana (India) Gazetteers (2001) (in en). *Haryana State Gazetteer: Lacks special title*. Haryana Gazetteers Organisation, Revenue Department. .
3. ↑  "Religion and Architecture" (PDF). *shodhganga.inflibnet.ac.in*. 2018-12-20 அன்று பார்க்கப்பட்டது.
கர்நாடகம் தமிழ்நாட்டின் வடக்கு எல்லையில் அமைந்துள்ள மாநிலமாகும். கர்நாடகம் தமிழ்நாட்டைப் போலவே திராவிட மொழி பேசும் திராவிட பண்பாடு கொண்ட மாநிலமாகும். அருகிலேயே இருப்பதால் கர்நாடத்துக்கும் தமிழ்நாட்டுக்கும் நெருங்கிய உறவு உண்டு. இருப்பினும் மாநிலங்களை கடந்து பாயும் ஆற்று நீரை பகிர்விடுதவில் இரண்டு மாநிலங்களுக்கும் இடையே சிக்கலான பிரச்சினை இருக்கிறது. மேலும், கர்நாடகத்தில் குறிப்பிடத்தக்க தமிழர்கள் வாழுகின்றார்கள். பெர்ங்களூரில் தமிழர்கள் ஒப்பீட்டளவில் நல்ல நிலைமையில் வாழுகின்றார்கள். இந்த நிலைமை பூர்வீகக் கர்நாடகக் குடிகளில் வாய்ப்புக்களு எதிராக அமைவதாக சில தீவர கன்னட செயற்பாட்டாளர்கள் கருதுகின்றனர். கர்நாடக திரைப்படத்துறை தேக்கம் கொண்டுள்ளதால், அதற்கு தமிழும் இந்தி திரைப்படத்துறைகளூம் காரணம் என்றும் இவர்கள் கருதுகின்றார்கள். இப்படியான பிரச்சினைகளால் இரண்டு மாநிலங்களும் அரசியல் ரீதியாக மோதிக்கொள்கிறார்கள். இது சில வேளைகளில் வன்முறையாகவும் மாறுவதுண்டு.

ஏப்ரல் 4, 2008
--------------

* தமிழ்த் திரைப்படத்துறை கர்நாடகத்தில் தமிழ்த் திரையரங்குகள், அமைப்புக்கள் தாக்கப்பட்டதைக் கண்டித்து உண்ணாவிரதப் போராட்டம்.

ஏப்ரல் 4, 2008
--------------

* தமிழ்நாடு தொலைக்காட்சி channels நிறுத்திவைக்கப் போவதாக Tamil Nadu Cable TV Association தெரிவித்துள்ளது. கன்னட அமைப்புகள் தமிழ்த் தொலைக்காட்சி channels தடுப்பதைப் பற்றி ஆலோசனை செய்கிறார்கள்.

மார்ச், 2008
------------

* ஒகேனக்கல்லில் குடிநீர் வழங்கும் திட்டத்தை எதிர்த்து கன்னட அமைப்புகள் தமிழ்த் திரையரங்குகள், அமைப்புகளை மூடினர்.

மேற்கோள்கள்
-----------
சில்றை விற்பனைக்காக பூச்செடிகளைக் கொண்டுள்ள பசுமைக்குடில்
**மலரியல்** அல்லது **மலர் சாகுபடி** என்பது தோட்டங்கள் பூ விற்பனையாளர்கள், மலர் தொழிற்சாலைகளில் மலர் பயிர்கள் மற்றும் அலங்காரத் தாவரங்களின் சாகுபடி முறைகளைப் பற்றி படிக்கும் தோட்டக்கலை அறிவியல் அறிவியல் துறையாகும். தாவரப் பெருக்க முநைகளைப் பயன்படுத்தி புதிய இரகங்களை உருவாக்கி வளா்ச்சியை ஏற்படுத்துவதே மலரியல் நிபுணர்களின் முக்கிய வேலையாகும். 

மலர்ப்பயிர்கள் என்பது படுக்கைத்தாவரங்கள், வீட்டுத்தாவரங்கள், பூந்தோட்டம் மற்றும் தொட்டிச் செடிகள், பசும் இலைகளுக்காக வளர்க்கும் தாவரங்கள் மற்றும் கொய் மலர்களை உள்ளடக்கியது. பொதுவாக பண்ணை நாற்று தாவரங்களிலிருந்து பூக்கும் தாவரப் பயிர்களான ஹெர்பெஸ்ஸஸ் வேறுபட்டவையாக உள்ளன. பெரும்பாலும் குறுஞ்செடிகள், படுக்கை மற்றும் பூந்தோட்டத் தாவரங்கள் இளம் மலர்ப்பயிர்களையும் (ஓராண்டு மற்றும் பல்லாண்டு தாவரங்கள்) காய்கறிப் பயிர்களையும் உள்ளடக்கியவை. அவை சிறு சிறுப் பைகள் (தட்டைகள், குழித்தட்டைகள்), தொட்டிகள் தொங்கும் கூடைகள் ஆகியவற்றில் கட்டுப்படுத்தப்பட்ட சூழ்நிலையில் வளர்க்கப்பட்டு, அதிகப் படியாக பூந்தோட்டங்களுக்காகவும், சில அலங்கார வேலைப்பாட்டிற்காகவும் விற்கப்படுகின்றன. பீலர்கோனியம் (ஜெரேனியம்), இம்பேடியன்ஸ் (பிசி லில்லீஸ்) மற்றும் பெடுனியா போன்றவை சிறந்தப் படுக்கை தாவரங்களாகும். அமெரிக்காவின் பயிரிடும்வகை பூந்தோட்டங்களில் சாமந்தியின் பல்வேறுச் சிற்றினங்கள் அதிகப்படியாக காணப்படுகின்றன.

உள்ளரங்குகளில் வளர்க்கப்படுவதற்காக மலர்ப்பயிர்கள் அதிகமாக தொட்டிகளில் விற்கப்படுகின்றன. பொய்ன் செட்டியா, ஆர்க்கிட்கள், சிவந்தி இனங்கள், அசாரியாஸ் போன்றவை அதிகமாக பயிரிடப்படும் அழகு மலர் தாவரங்களாகும். அலுவலகம், உணவகம், உணவு விடுதி ஆகியவற்றின் உள்ளரங்கு மற்றும் முற்றங்களில் வளர்க்கப்படும் இலைத்தாவரங்களும் தொட்டிகள் மற்றும் தொங்கும் கூடைகளில் விற்கப்படுகின்றன.

கொய் மலர்கள் பொதுவாக கொத்துக்களாகவும், இலையுடன் கூடிய பூச்சென்டுகளாகவும் விற்கப்படுகின்றன. கொய் மலர்கள் உற்பத்தியானது பிரித்தியேகமாக கொய் மலர் தொழிற்சாலை என அழைக்கப்படுகிறது. இலை மற்றும் பண்ணையம் என்பது மலரியலின் சிறந்த வேலைப்பாடுகளான இடைவெளி, கவாத்து செய்யும் பயிற்சி, உகந்த மலர் அறுவடைப் பயிற்சி, அறுவடைக்கு பின் செய்நேர்த்தி முறைகள் (எடுத்துக்காட்டு; வேதியியல் மருந்துடன் நேர்த்தி) சேமிப்பு, பதப்படுத்துதல் மற்றும் சிப்பம்மிடல் ஆகியவற்றை உள்ளடக்கியது. ஆஸ்ரேலியா மற்றும் அமெரிக்க நாடுகளில் சில மலர் பயிர் சிற்றினங்கள் காடுகளிலிருந்து பெறப்பட்டு, கொய் மலர் சாகுபடிச் சந்தைகளில் விற்கப்படுகின்றன.

சான்றுகள்
---------

* Floriculture researchers test pink poinsettias | CALS News Center Floriculture researchers test pink poinsettias | News from the College of Agriculture and Life Sciences
* Floriculture, Nursery - Rural Migration News | Migration Dialogue
* "Floriculture News" (PDF). *No. 64*. The Department of Agriculture, Western Australia. May 2005. மார்ச் 7, 2016 அன்று மூலம் (PDF) பரணிடப்பட்டது. September 17, 2012 அன்று பார்க்கப்பட்டது. An example of floriculture: Cactus planting

மேலும் படிக்க
-------------

* USDA - National Agricultural Statistics Service Floriculture Crops 
[*தொடர்பிழந்த இணைப்பு*]
* University of Florida
* California Cut Flower Commission
* University of Minnesota Florifacts
* North Carolina State University Floriculture Information Center
* 
* Open Directory Project: Cut Flowers and Greens Growers
இசுலாமிய நாட்டுப்புறக்கதைப் பாடல் நான்கு வகைப்படும்.அவை,படைப்-போர்,கிஸ்ஸா, மஸ்- அலா, நாமா.

படைப் போர் இலக்கியம்
--------------------

இது இசுலாமிய நெறியுடன் தொடர்புடைய போர்ச் செய்திகளைப் பற்றிக் கூறும் இலக்கியம். இதனுள் காப்பு,வாழ்த்து,தூது, சொற்போர், ஒப்பாரி ஆகிய உறுப்புகள் அமையப்பெற்றுள்ளன.

நூல்கள்
-------

* ஐந்து படைப்போர்- அசனிப்புலவர்
* செய்தத்துப் படைப்போர்- குனுசு முசுப்புலவர்
* ஹீசைன் படைப்போர்- குனுசு முசுப்புலவர்
* சையித்துப் படைப்போர்
* இவுசுல்கூல் படைப்போர்

### கிஸ்ஸா இலக்கியங்கள்

கிஸ்ஸா எனும் சொல்லுக்குச்,சொல்லுதல் என்று பொருள்.இது கஸஸ் எனும் அரபுச் சொல்லில் இருந்து வந்தது.கதைக் கூறும் போக்கினை உடைய நூல்வகை இது.

### நூல்கள்

* யூசுபு நபி கிஸ்ஸா- மாதறு சாகிபு
* செய்தூன் கிஸ்ஸா- அப்துல் காதர் சாகிபு
* பீவி மரிமுடைய கிஸ்ஸா

மஸ்- அலா இலக்கியம்
------------------

விடுகதை அமைப்பினை உடைய நூல்வகை இலக்கியம் இது.இஸ்லாம் தொடர்பான கேள்விகளையும், விடைகளையும் கொண்ட இலக்கிய வகையே இது.

நூல்கள்
-------

* ஆயிரமஸ் அலா- வண்ணப்பரிமளப் புலவர்
* வெள்ளாட்டி மஸ்அலா- அப்துல்காதிறு லெப்பை
* நூறு மஸ்அலா.

நாமா இலக்கியம்
--------------

இது பாரசீகச் செல்வாக்கால் தமிழில் வந்த புத்திலக்கியம்.*நாமே* என்ற பாரசீகச் சொல் நாமா என மருவி வழங்குகிறது.கதை,வரலாறு,நூல்,எனப் பல பொருள்களை இச்சொல் குறிக்கிறது.

நூல்கள்
-------

* மிகுறாசு நாமா- நபியைப் பற்றியது.
* அலி நாமா- நபியின் மருமகன் பற்றியது
* மிர்ராஜீ நாமா- மதாறு சாகிபு புலவர்
* நூறு நாமா- செய்யது அகமது.

உசாத்துணை
---------

1) மு.சாயபு மரைக்காயர்," இஸ்ஸாம் வளர்த்த தமிழ்" இஸ்லாமியத் தமிழ் இலக்கியக் கழகம் வெளியீடு -1998

2) முனைவர் பாக்கியமேரி," வகைமை நோக்கில் தமிழ் இலக்கிய வரலாறு "- நியூ செஞ்சுரி புக் ஹவுஸ் 2008.
உலகில் இசுலாமியர் பரவல்
உலகின் மொத்த முஸ்லிம் சனத்தொகை - ஏறக்குறைய 150 கோடியிலிருந்து 157 கோடி வரைபரணிடப்பட்டது 2008-06-15 at the வந்தவழி இயந்திரம் [1] (தோராயமாக ) இது ஒவ்வொரு அமைப்புக்களின் கருத்து கணிப்புபடி வேறுப்படுகிறது. 
என்றாலும் www.adherents.com மற்றும் Pew Research Center ஆகியவைகளின் 2009 ஆம் ஆண்டுக்கான கருத்து கணிப்புப்படி உலக முஸ்லிம்களின் மொத்த சனத்தொகை ஏறத்தாள 150 - 157 கோடி என்பதாகும். அதாவது மொத்த உலக சனத்தொகையில் 23%

**மொத்த முஸ்லிம்களில்**

- சன்னி முஸ்லிம்கள் 87% - 90%
- சியா முஸ்லிம்கள் 10% - 13%

- முஸ்லிம்கள் உலகிலுள்ள 5 கண்டங்களிலும் வாழ்கின்றனர்.
- மொத்த முஸ்லிம்களில் 60% க்கும் அதிகமானோர் ஆசிய கண்டத்தில் வாழ்கின்றனர்.
- மொத்த முஸ்லிம்களில் 20%கும் அதிகமானோர் மத்திய கிழக்கிலும் வட ஆபிரிக்காவிலும் வாழ்கின்றனர்.
- மொத்த முஸ்லிம்களில் சுமார் 67% ஆனோர் 10 நாடுகளில் வாழ்கின்றனர். அவையாவன: இந்தோனீசியா, பாகிஸ்தான், இந்தியா, வங்காளதேசம், எகிப்து, நைஜீரியா,ஈரான், துருக்கி, அல்ஜீரியா, மொரோக்கோ.
- சுமார் 31 கோடி முஸ்லிம்கள் அதாவது 20% முஸ்லிம்கள், இஸ்லாம் சிறுப்பான்மை மதமாக காணப்படும் நாடுகளில் வாழ்கின்றனர். ஆனாலும் பல கட்டங்களில் இந்த சிறுப்பான்மை நாடுகளின் முஸ்லிம் எண்ணிக்கை முஸ்லிம் நாடுகளின் முஸ்லிம் எண்ணிக்கையைவிட அதிகமானது.

  

> **உதாரணமாக** இந்தியா உலகின் 3 வது மிகப்பெரிய முஸ்லிம் சனத்தொகையை கொண்ட நாடு.
> சீனாவின் முஸ்லிம் சனத்தொகை சிரியாவை விடவும், ரஷ்யாவின் முஸ்லிம் சனத்தொகை ஜோர்தான் மற்றும் லிபியா ஆகிய இரு நாடுகளின் கூட்டுத்தொகையை விடவும், ஜெர்மனியின் முஸ்லிம் சனத்தொகை லெபனானை விடவும் கூடியது. 
> 
>

- சனத்தொகையின்படி உலகின் மிகபெரிய முஸ்லிம் நாடு இந்தோனேசியா - 
 முஸ்லிம்கள் எண்ணிக்கை - ஏறக்குறைய 20 கோடி - மொத்த முஸ்லிம் சனத்தொகையில் 13%
- மொத்த ஷியாக்களின் சனத்தொகையில் சுமார் 68% - 80% ஆனோர் 4 நாடுகளில் வாழ்கின்றனர். 
 அவையாவன:ஈரான் , பாகிஸ்தான்,இந்தியா,ஈராக்

- உலக நாடுகளில் ஏறக்குறைய 50 நாடுகள் முஸ்லிம்கள் பெரும்பான்மையாக வாழும் நாடுகள்.

- உலகில் முஸ்லிம்கள் அதிகமாக வாழும் முதல் 10 நாடுகள்:

| முதல் 10 நாடுகள் |
| --- |
| நாடுகள் | எண்ணிக்கை |
| இந்தோனேசியா | 202,867,000 |
| பாகிஸ்தான் | 174,082,000 |
| இந்தியா | 160,945,000 |
| பங்களாதேஷ் | 145,312,000 |
| எகிப்து | 78,513,000 |
| நைஜீரியா | 78,056,000 |
| ஈரான் | 73,777,000 |
| துருக்கி | 73,619,000 |
| அல்ஜீரியா | 34,199,000 |
| மொரோக்கோ | 31,993,000 |
|  |  |

மேற்கோள்கள்
-----------

Mail of Islam

 பரணிடப்பட்டது 2008-06-15 at the வந்தவழி இயந்திரம்
**கேட் ஜே. புரூக்சு** *(Kate J. Brooks)* ஓர் ஆத்திரேலிய வானியலாளர் ஆவார். இவர் ஆத்திரேலியத் தேசியத் தொலைநோக்கி ஏந்தமைப்பில் மைய அறிவியல் தொழிலக ஆராய்ச்சி நிறுவனத்தில் பணிபுரிகிறார். இவர் தனது நிறுவனத்தின் பார்க்கேசு வான்காணகம், நெராபிரியில் உள்ள பவுல் வைல்டு வான்காணகம், முர்ச்சிசன் கதிர்வீச்சு வானியல் காணகம் ஆகிய மூன்று தொலைநோக்கிகளுக்கு இயக்கத் துணைத்தலைவராக உள்ளார். இவரது பெயரில் உள்ள வெளியீடுகளில் நாற்பதுக்கும் மேற்பட்டவை தொடர்ந்து மேற்கோள்களாகச் சுட்டப்படுகின்றன. இவர்பால்வெளி விண்மீன் ஆக்க வட்டாரங்களின் ஆய்வால் பெரும்பெயர் பெற்றவர் ஆவார்.

இவர் இளம்பெண் அறிவியலாரையும் இளம் ஆராய்ச்சியாளர்களையும் ஊக்குவிக்கிறார். எனவே, இவர் வானியல் மகளிர் பிரிவின் தொடக்கநிலை முடுக்கக் குழுவின் உறுப்பினராக உள்ளார்.

வாழ்க்கைப்பணி
-------------

இவர் ஆத்திரேலியத் தேசியத் தொலைநோக்கி ஏந்தமைப்பில் மைய அறிவியல் தொழிலக ஆராய்ச்சி நிறுவனத்தில் அதன் இயக்கத் துணைத்தலைவராக உள்ளார்.இவர் சிட்னி பல்கலைக்கழக அறிவியல் புல இயற்பியல் பள்ளியின் தகைமைஇணையுறுப்பினராக உள்ளார்.இவர் ஆத்திரேலிய வானியல் கழகத்தின் துணைத்தலைவராக உள்ளார்.
இவர் ஆத்திரேலிய வானியல் கழகப் பாசா வெளியீட்டின் பதிப்ப்சிரியர் குழு உறுப்பினராக உள்ளார்.இவர் 2011 இல் இருந்து 2013 வரை ஆத்திரேலிய வானியல் கழக மன்றத் தலைவராக விளங்கினார்.இவர் 2011 இல் மைய அறிவியல் தொழிலக ஆராய்ச்சி நிறுவனத் தொலைநோக்கி அசுகாப்பின் செயல் அலுவலர் ஆனார்.

2004இல் இவர் மைய அறிவியல் தொழிலக ஆராய்ச்சி நிறுவனத்தின் பவுள்டன் ஆய்வுறுப்பினர் ஆனார் 1998 இல் இருந்து 2003 வரை சிலி பல்கலைக்கழக ஐரோப்பியத் தெற்கு வான்காணகத்தில் பணிபுரிந்தார்

மேற்கோள்கள்
-----------

1. ↑  "Kate Brooks - Millimetre Astronomy Research Scientist".
2. ↑  "Scopus preview - Scopus - Author details (Brooks, Kate J.)". *www.scopus.com*. 29 April 2017 அன்று பார்க்கப்பட்டது.
3. ↑  "Past and Present Bolton Fellows".
பல்கலைக்கழக வளாகம்
**ச. வெ. இராமன் உலகப் பல்கலைக்கழகம்** (*C. V. Raman Global University*) என்பது இந்தியாவின் ஒடிசா மாநிலம் புவனேசுவரத்தில் அமைந்துள்ள ஒரு பொறியியல் மற்றும் மேலாண்மை நிறுவனம் ஆகும். இது 1997-ல் ச. வெ. இராமன் பொறியியல் கல்லூரியாக ச. வெ. இராமன் குழுமத்தின் கீழ் சஞ்சிப் குமார் ரௌட்டால் நிறுவப்பட்டது. இந்த நிறுவனம் தேசிய அங்கீகார வாரியத்தால் அங்கீகாரமும் ஐ. எசு. ஓ. 9001:2000 தரச் சான்றிதழும் பெற்றுள்ளது.

இந்த நிறுவனம் தேசிய மதிப்பீடு மற்றும் தரச்சான்று குழுமத்தின் "ஏ" தரமும் பெற்றுள்ளது. மேலும் இது பிஜு பட்நாயக் தொழில்நுட்ப பல்கலைக்கழகத்துடன் இணைக்கப்பட்டுள்ளது. 29 பிப்ரவரி 2020 அன்று, இக்கல்லூரிக்குப் பல்கலைக்கழக தகுதி வழங்கப்பட்டது. பின்னர் இந்நிறுவனம் ச. வெ. இராமன் உலகப் பல்கலைக்கழகம் என மறுபெயரிடப்பட்டது.

கல்வி
-----

 இயந்திரவியல் கட்டிடம்
இக்கல்லூரி நான்கு வருட இளநிலை பொறியியல் தொழில்நுட்ப பட்டப்படிப்புகளையும் மற்றும் இரண்டு வருட முதுநிலை தொழில்நுட்ப பட்டப்படிப்பு திட்டங்களையும் வழங்குகிறது. அகில இந்தியத் தொழில்நுட்பக் கல்வி குழுமத்தின் ஒப்புதலுடன் இணை நுழைவுத் திட்டத்தின் கீழ் பட்டய படிப்பு முடித்தவர்கள் கணினி பயன்பாடுகளில் மூன்றாண்டு முதுநிலை பட்டப்படிப்பு, முதுகலை வணிக மேலாண்மை ஆகிய இரண்டு ஆண்டு முதுகலை மற்றும் மூன்றாண்டு தொழில்நுட்ப பட்டப்படிப்பு ஆகியவற்றை வழங்குகிறது. இந்த பாடப்பிரிவுகள் பிஜு பட்நாயக் தொழில்நுட்ப பல்கலைக்கழகத்தின் கீழ் வழங்கப்படுகிறது. ஒரிசா மாநில தொழில்நுட்பக் கல்வி மற்றும் தொழிற்பயிற்சி குழுவின் கீழ் பல்வேறு துறைகளில் மூன்று ஆண்டு பொறியியல் பட்டயப் படிப்பும் வழங்கப்படுகிறது.

### தரவரிசைகள்

ச. வெ. இராமன் பொறியியல் கல்லூரி, புவனேசுவரம், 2021-ல் தேசிய கல்வி நிறுவனங்களுக்கான தரவரிசை கட்டமைப்பின் பொறியியல் கல்லூரிகளில் 100வது இடத்தைப் பிடித்தது.

மேற்கோள்கள்
-----------

1. ↑  "Recognition of CVRCE". CVRCE. 2 March 2012 அன்று மூலம் பரணிடப்பட்டது. 22 April 2011 அன்று பார்க்கப்பட்டது.
2. ↑  "NAAC accredition". CVRCE. 2 March 2012 அன்று மூலம் பரணிடப்பட்டது. 6 December 2011 அன்று பார்க்கப்பட்டது.
3. ↑  "CVRCE Courses". CVRCE. 24 January 2012 அன்று மூலம் பரணிடப்பட்டது. 22 April 2011 அன்று பார்க்கப்பட்டது.
4. ↑  "PG courses". CVRCE. 24 January 2012 அன்று மூலம் பரணிடப்பட்டது. 6 December 2011 அன்று பார்க்கப்பட்டது.
5. ↑

வெளி இணைப்புகள்
---------------

* அதிகாரப்பூர்வ இணையதளம்
**செவித் தொகுதி** (*auditory system*) கேட்டல் என்னும் ஒலியை உணர்வதற்கான உணர்வுத் தொகுதி ஆகும். இதற்குரிய புலனாக செவி விளங்குகிறது.

செவியின் அமைப்பு
----------------

மனிதச் செவியின் உடற்கூற்றமைப்பு. (இந்தப் படிமத்தில் செவிக் குழாயின் நீளம் மிகைப்படுத்தப்பட்டுள்ளது)
### புறச்செவி

செவிக் குழாயினைச் சுற்றி அமைந்துள்ள குருத்தெலும்பு மடிப்புக்கள் புறச்செவி ஆகும். இவை காது மடல் எனப்படுகின்றன. 

### நடுச்செவி

ஒலி அலைகள் செவிக் குழாயின் ஊடாக செவிப்பறையில் அறைகின்றன. சம்மட்டியுருவெலும்பு, பட்டடையுருவெலும்பு, அங்கவடி எலும்பு என்ற மூன்று சங்கிலி போன்ற எலும்புகள் இந்த ஒலி அலைகளை உயரழுத்த அதிர்வுகளாக மாற்றுகின்றன. இவை பின்னர் *காக்ளியா* எனப்படும் நத்தை எலும்பில் நரம்புத் தூண்டல்களாக மாற்றப்படுகின்றன. 

### உட்செவி

உட்செவியின் பெரும்பங்காக நத்தை எலும்பு உள்ளது. 

#### நத்தை எலும்பு

நத்தை எலும்பு அல்லது உட்செவிச் சுருள் மூன்று பகுதிகளால் ஆனது. இதில் நீர்மம் நிரப்பப்பட்டுள்ளது. இங்குதான் ஒலி அலைகள் மின் சமிக்ஞைகளாக நரம்பணுக்களில் மாற்றப்படுகின்றன.

மைய கேட்புணர்வுத் தொகுதி
------------------------

வெளி இணைப்புகள்
---------------

* Promenade 'round the cochlea பரணிடப்பட்டது 2007-08-27 at the வந்தவழி இயந்திரம்
* Washington University Neuroscience Tutorial - Auditory system பரணிடப்பட்டது 2006-02-05 at the வந்தவழி இயந்திரம்
**ஆக்சோடிரைகுளோரோபிசு(டிரைபீனைல்பாசுபீன்)இரேனியம்(V)** *(Oxotrichlorobis(triphenylphosphine)rhenium(V))* என்பது ReOCl3(PPh3)2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். மஞ்சள் நிறத்துடன் காற்றில் நிலைப்புத் தன்மையுடன் காணப்படும் இந்த அணைவுச் சேர்மம், பல இரேனியம் அணைவுச் சேர்மங்கள் தயாரிப்பதற்கு ஒரு முன்னோடிச் சேர்மமாகப் பயன்படுகிறது. டயா காந்தப்பண்பைப் பெற்றுள்ள இந்த அணைவுச் சேர்மத்தில் ஓர் ஆக்சோ, மூன்று குளோரோ மற்றும் தங்களுக்குள் மாறிக்கொள்ளும் இரண்டு டிரைபீனைல் ஈந்தணைவிகள் கொண்ட எண்முக ஒருங்கிணைப்பில் இரேனியம் உள்ளது. மேலும் இரேனியத்தின் ஆக்சிசனேற்ற எண் +5 ஆகவும் எலக்ட்ரான் அமைப்பு d2 ஆகவும் காணப்படுகிறது.

தயாரிப்பு
---------

ReOCl3(PPh3)2 வர்த்தக முறையில் கிடைக்கிறது. பெர் இரேனிக் அமிலத்துடன்  ஐதரோ குளோரிக் அமிலமும்  அசிட்டிக் அமிலமும் கலந்த கலவையிலுள்ள டிரைபீனைல்பாசுபீன் சேர்த்து வினை புரியச் செய்வதன் மூலமாக இதை தயாரிக்கலாம். இவ்வினையின்போது Re(VII) நிலை Re(V) நிலைக்கு ஒடுக்கப்படுகிறது, இதேபோல டிரைபீனைல்பாசுபீன் அதன் ஆக்சைடாக ஆக்சிசனேற்றப்படுகிறது. 

HReO4 + 3 HCl + 3 PPh3 → ReOCl3(PPh3)2 + Ph3PO + 2 H2O
வினைக்குத் தேவையான பெர் இரேனிக் அமிலம் இரேனியம்(VII) ஆக்சைடைப் பயன்படுத்தி தளத்திலேயே தயாரித்துக் கொள்ளப்படுகிறது.

பயன்கள்
-------

பிற ஆக்சோ, நைட்ரிடோ, ஐதரிடோ அணைவுச் சேர்மங்கள் தயாரிப்பதற்கு உதவும் முன்னோடிச் சேர்மமாக ReOCl3(PPh3)2 பயன்படுகிறது. LiAlH4 உடன் சேர்த்து சூடுபடுத்தும்போது இது ReH7(PPh3)2 ஆக மாற்றமடைகிறது.
இரண்டாம்நிலை ஆல்ககால்களை டைமெத்தில் சல்பாக்சைடைக் கொண்டு தெரிவு செய்யப்பட்ட ஆக்சிசனேற்ற வினைக்கு உட்படுத்தினால் தொடர்புடைய கீட்டால்கள் உருவாகின்றன.

மேற்கோள்கள்
-----------

1. ↑  K. Abdur-Rashid; A. J. Lough; R. H. Morris (2001). "Intra- and inter-ion-pair protonic-hydridic bonding in polyhydridobis(phosphine)rhenates". *Canadian Journal of Chemistry* **79** (5–6): 964. doi:10.1139/cjc-79-5-6-964.
2. ↑  Pombeiro, A. J. L.; Fatima, M.; Crabtree, R. H. "Technetium and Rhenium: Inorganic & Coordination Chemistry" Encyclopedia of Inorganic Chemistry. John Wiley & Sons: New York, 2006. எஆசு:10.1002/0470862106.ia237
எல்லாப்பூரில் ஒரு சித்தி இனச்சிறுமி
**கர்நாடகாவின்** **சித்தி இனக்குழு** (*Siddis of Karnataka*) மக்கள் ஆப்பிரிக்க பண்டு மக்களின் வழித்தோன்றல்கள் ஆவர். எல்லாப்பூர், ஆளியால், அங்க்கோலா, கானாபூர் உள்ளிட்ட இடங்களில் வாழும் இவர்களின் முன்னோர்களில் பலர் கிட்டத்தட்ட 300 முதல் 500 ஆண்டுகளுக்கு முன்னர் போர்த்துக்கீசியர்களால் இந்தியாவிற்கு அழைத்து வரப்பட்டதாக வரலாற்றுப் பதிவுகள் சுட்டுகின்றன. கர்நாடக சித்தி இனத்தவரின் மக்கள் தொகை 50 000 முதல் 60 000 வரை இருக்கக்கூடும் என்று கணிக்கப்பட்டுள்ளது. இந்தியாவில் குஜராத், ஆந்திராவில் சில பகுதிகளிலும் இவ்வினக்குழு மக்கள் வாழ்ந்து வருகின்றனர்.

வரலாறு
------

கர்நாடகாவில் வாழும் சித்தி இனத்தோர் பெரும்பாலும் 16 முதல் 19 நூற்றாண்டு வரையிலான காலத்தில் அடிமைகளாகச் செயல்படுவதற்கு போர்த்துக்கீசியர்களால் அழைத்து வரப்பட்டனர்; அதே சமயம் (13ம் நூற்றாண்டிலேயே) இந்திய நவாபுகளாலும் சுல்தான்களாலும் குறிப்பிடத்தக்க எண்ணிக்கையில் அழைத்து வரப்பட்டோர் படைவீரர்களாகவும் அடிமைகளாகவும் இருந்துள்ளனர். முதலில் கோவாவிற்கு வந்தோரில் சிலர் தப்பித்து, மேற்குத்தொடர்ச்சி மலைக் காடுகளில் பிழைத்தனர்; அவர்களின் வழித்தோன்றலில் வந்தோரே தற்போதைய கர்நாடக சித்திகளாக உள்ளனர்.

மொழியும் மதமும்
---------------

இவர்கள் பெரும்பாலும் கொங்கணி மொழியைப் பேசுகின்றனர்; சிலர் கன்னட மொழியும் மராத்தியும் இந்தியும் பேசுகின்றனர். இவர்களின் பெரும்பான்மை மதமாக இந்து மதம் உள்ளது; குறிப்பிடத்தக்க எண்ணிக்கையில் இசுலாத்தையும் கிறித்துவ மதத்தையும் மேற்கொண்டுள்ளனர். வெவ்வேறு சமயத்தைத் தழுவினாலும் எவ்வித வேறுபாடும் காட்டாமல் அவர்களுக்குள் திருமணம் செய்து கொள்கின்றனர்.

மேற்கோள்கள்
-----------

1. ↑  ஷா, அனிஷ் M. (15 சூலை 2011). "Indian Siddis: African Descendants with Indian Admixture". *American Journal of Human Genetics* **89** (1): 154–161. doi:10.1016/j.ajhg.2011.05.030. பப்மெட்:21741027.
2. ↑  JSTOR --  -- பக். 252
3. ↑  NCBL:PubMed Center --
4. ↑  "The Siddhi Community". *K.L.Kamat*. Kamat's Potpourri. 2020-04-11 அன்று பார்க்கப்பட்டது.
**ஆக்சோ-டையீல்சு-ஆல்டர் வினை** *(Oxo-Diels–Alder reaction)* டையீல்சு ஆல்டர் வினையின் வேறுபாட்டு முறை வினையாகும். ஆக்சா-டையீல்சு-ஆல்டர் வினை என்ற பெயராலும் இவ்வினை அழைக்கப்படுகிறது. இவ்வினையில் பொருத்தமான டையீன் ஒன்று ஆல்டிகைடுடன் வினைபுரிந்து ஈரைதரோபிரான் வளையத்தை உருவாக்குகிறது. கரிம வேதியியலின் செயற்கை முறைகளில் இவ்வினை சிறிதளவு முக்கியத்துவம் வாய்ந்த வினையாகக் கருதப்படுகிறது.

ஆக்சோ-டையீல்சு-ஆல்டர் வினை
ஆக்சோ-டையீல்சு-ஆல்டர் வினை முதன்முதலில் 1949  ஆம் ஆண்டு கண்டறியப்பட்டது. மெத்தில்பென்டாடையீன், பார்மால்டிகைடு இரண்டும் வினைபடு பொருட்களாக பயன்படுத்தப்பட்டன.

ஆக்சோ-டையீல்சு-ஆல்டர் வினை, கிரெசுகாம்1949
வினையூக்கியின் உதவியுடனான வினைகள் உள்ளிட்ட சீரொழுங்கில்லாத ஆக்சோ-டையீல்சு-ஆல்டர் வினைகளும் அறியப்பட்டுள்ளன. கார்பனைல் தொகுதியின் சிரல் இலூயிக் அமில ஒருங்கிணைப்பிற்கான பல்வேறு உத்திகள் வினையில் சார்ந்துள்ளன.

மேற்கோள்கள்
-----------

1. ↑  *A Diels–Alder Type Reaction with Formaldehyde* Thomas L. Gresham, Thomas R. Steadman J. Am. Chem. Soc. **1949**, 71 (2), pp 737–738 எஆசு:10.1021/ja01170a101
2. ↑  *Tetrahedron Report number 869 Asymmetric hetero-Diels–Alder reactions of carbonyl compounds* Helene Pellissier Tetrahedron 65 (**2009**) 2839–2877 எஆசு:10.1016/j.tet.2009.01.068
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

**ஆக்சே நடவடிக்கை** (*Operation Achse*) அல்லது **அலாரிக் நடவடிக்கை** (*Operation Alaric*) என்பது என்பது இரண்டாம் உலகப் போரின் போது இத்தாலியில் நடைபெற்ற ஒரு படைத்துறை நடவடிக்கை. இத்தாலியப் போர்த்தொடரின் ஒரு பகுதியான இதில் நாசி ஜெர்மனியின் படைகள் தங்களது முன்னாள் கூட்டாளிகளான இத்தாலியப் படைகளிடமிருந்து ஆயுதங்களைப் பறித்து அவர்களை நிராயுதபாணிகளாக்கின.

பாசிச சர்வாதிகாரி முசோலினி தலைமையிலான இத்தாலி அச்சு நாடுகள் கூட்டணியில் பல ஆண்டுகள் இடம் பெற்றிருந்தது. நேச நாட்டுப் படைகள் இத்தாலி மீது படையெடுத்த போது அந்நாட்டு ஆட்சியாளர்கள் முசோலினியைப் பதவி நீக்கம் செய்தனர். பின்பு நேச நாட்டுப் படைகளிடம் அமைதி ஒப்பந்தம் செய்து கொண்டு அச்சுக் கூட்டணியிலிருந்து விலகினர். செம்படம்பர் 8, 1943ல் இந்த போர் நிறுத்த ஒப்பந்தம் அறிவிக்கப்பட்டது. இத்தாலி அணி மாறிவிடும் என்பதை முன்கூட்டியே கணித்திருந்த ஜெர்மானியர்கள் உடனடியாக இத்தாலியினை ஆக்கிரமிக்கும் முயற்சிகளில் இறங்கினர். இத்தாலியின் ஆக்கிரமிப்பில் இருந்த தெற்கு பிரான்சு, பால்கன் பகுதிகளில் ஜெர்மானியப் படைகள் நுழைந்து அங்கிருந்த இத்தாலிய வீரர்களைக் கைது செய்தன. இத்தாலிக்குள்ளும் பல கூடுதல் ஜெர்மானிய டிவிசன்கள் நுழைந்தன. 

இத்தாலியப் படைகள் நேச நாடுகளுக்குத் துணையாக போரிடாமல் செய்யும் வண்ணம் அவற்றின் ஆயுதங்களை ஜெர்மானியர்கள் பறிமுதல் செய்தனர். சுமார் பத்து லட்சம் இத்தாலிய வீரர்கள் நிராயுதபாணிகளாக்கப்பட்டனர். அவர்களிடமிருந்து லட்சக்கணக்கில் துப்பாக்கிகளும் பீரங்கிகளும் கைப்பற்றப்பட்டன. இத்தாலிய வீரர்களுள் சுமார் இரண்டு லட்சம் பேர், ஜெர்மனிக்கு ஆதரவாக போரில் ஈடுபட முன்வந்தனர். இவர்களும் பாசிசத்தை பின்பற்றுபவர்களும் முசோலினியின் நாடுகடந்த இத்தாலிய சமூக அரசின் ஆதரவாளர்களும் அடக்கம். எஞ்சியோர் ஜெர்மனியின் வேலை முகாம்களில் அடைக்கப்பட்டனர். 1945ல் ஜெர்மனி சரணடையும் வரை இத்தாலியில் அச்சுப் படைகளுக்கும் நேசப் படைகளுக்கும் தொடர்ந்து சண்டை நடைபெற்றது.
**சவுத் பார்க்** (South Park) ஓர் அமெரிக்க இயங்குபடத் தொலைக்காட்சி தொடர். 1997 முதல் காமெடி சென்ட்ரல் தொலைக்காட்சி நிறுவனத்தால் ஒளிபரப்பு செய்யப்பட்டுள்ளது. பரவலப் பண்பாட்டை அங்கதம் செய்வது, நடப்பு நிகழ்வுகளை கிண்டல் செய்வது, மற்றும் கழிப்பறை நகைச்சுவைக்காக (toilet humor) கவனம் பெற்றுள்ளது. மொத்தத்தில் ஆறு எமி விருதுகளை பெற்றுள்ளது.

வரலாறு
------

கொலராடோ பல்கலைக்கழகத்தில் ட்ரே பார்க்கர் மற்றும் மேட் ஸ்டோன் ஆகிய இரண்டு மாணவர்களும் சவுத் பார்க் போன்ற ஒரு சிறு திரைப்படத்தை 1990களில் படைத்தனர். இதை தொலைக்காட்சி தயாரிப்பாளர்கள் கவனித்து சவுத் பார்க் ஆரம்பித்தது. ஆகஸ்ட் 13, 1997 அன்று தொடங்கி இன்று வரை 12 பருவங்களில் 174 நிகழ்ச்சிகள் ஒளிபரப்பு செய்யப்பட்டன. 12ஆம் பருவம் மார்ச் 2008 இல் தொடங்கியது. 2011 வரை ஒளிபரப்பு செய்வதற்காக ஒப்பந்தம் செய்யப்பட்டுள்ளது. 1999இல் சவுத் பார்க்: பிகர், லாங்கர் & அன்கட் என்கிற சவுத் பார்க் திரைப்படம் வெளிவந்தது.

கதை
---

சவுத் பார்க்கின் கதை கொலராடோ மாநிலத்தில் "சவுத் பார்க்" என்கிற பாசாங்கு புறநகரத்தில் நடக்கிறது. இக்கதையில் முக்கிய கதாபாத்திரங்கள் ஸ்டான் மார்ஷ் (Stan Marsh), கைல் புராஃப்லாவ்ஸ்கி (Kyle Broflovski), எரிக் கார்ட்மன் (Eric Cartman), கெனி மெக்கார்மிக் (Kenny McCormick) ஆகிய நான்கு 8-வயது குழந்தைகள். இவர்களின் நண்பர்கள், பெற்றோர், பள்ளியில் ஆசிரியர்கள் போன்றவர்கள் பல நிகழ்ச்சிகளிலும் வருகின்றனர். சவுத் பார்க்கின் ஆண் பாத்திரங்களுக்கு பெரும்பான்மையாக மேட் ஸ்டோனும் ட்ரே பார்க்கரும் குரல் கொடுக்கின்றனர், ஆனால் பள்ளியின் சமயல் காரர் "ஷெஃப்" (Chef) -க்கு ஐசக் ஹேஸ் 11ஆம் பருவம் வரை குரல் கொடுக்கிறார். பெண் பாத்திரங்களுக்கு பல்வேறு குரல் நடிகைகள் குரல் கொடுத்துள்ளனர்.

கருப்பொருட்களும் செல்வாக்கும்
-----------------------------

தொடக்கத்தில் பார்க்கரும் ஸ்டோனும் கடதாசியால் நிறுத்தியக்க இயங்குபடம் (stop-motion animation) பயன்படுத்தி சவுத் பார்க் நிகழ்ச்சிகளை படைத்தனர். இதனால் முதலாம் சவுத் பார்க் நிகழ்ச்சியை முடிக்க மூன்று மாதங்கள் வேண்டியுள்ளது. ஆனால் தற்போது கணினியில் இயங்குபட மென்பொருட்களை பயன்படுத்தி ஒரு வாரத்திலேயே ஒரு நிகழ்ச்சி முழுவதையும் உருவாக்க முடிகிறது. இதனால் நடப்பு நிகழ்வுகள் தொடர்பான நிகழ்ச்சிகளை சவுத் பார்க்கால் விரைவாக படைக்க முடிகிறது; எ.கா. செப்டம்பர் 11 தாக்குதல்கள் முடிந்து அக்டோபர் 2001இல் அமெரிக்கா ஆப்கானிஸ்தானில் நுழைவதற்கு ஒரு மாதம் பிறகு சவுத் பார்க் அதை தொடர்பாக "Osama bin Laden Has Farty Pants" என்கிற நிகழ்ச்சியை வெளியிட்டுள்ளது. நடப்பு நிகழ்வுகள் பற்றியும் சமூக பிரச்சனைகளை பற்றியும் சவுத் பார்க் படைத்த நிகழ்ச்சிகள் காரணமாக பல நல்ல விமர்சனங்களும் விருதுகளும் பெற்றுள்ளது.

சர்ச்சையும் கண்டனங்களும்
------------------------

சவுத் பார்க்கின் நகைச்சுவை தொடர்பாக பல முறையாக சர்ச்சைகள் ஏற்பட்டன. கெட்ட வார்த்தைகளை பயன்படுத்துவது, பல்வேறு மதங்களை பழிப்பது, அமெரிக்க சமூகத்தில் சர்ச்சை கொண்ட தலைப்புகளை பற்றிய நிகழ்ச்சிகளை படைப்பது, "ஆபாசமான" நகைச்சுவை காரணமாக பல குடும்ப நல நிறுவனங்களும், சமயம் சார்பான நிறுவனங்களும் சவுத் பார்க்கை கண்டனம் செய்துள்ளன. தொலைக்காட்சி பண்பு நலம் மதிப்பீடுகளை பல முறையாக மீறுவதற்காக அமெரிக்க நடுவண் தொடர்பு ஆணையம் சவுத் பார்க் மீது தண்டம் அளித்துள்ளது.

வெளி இணைப்புக்கள்
-----------------

* சவுத் பார்க் ஸ்டூடியோஸ்
* காமெடி சென்ட்ரல் பரணிடப்பட்டது 2004-07-27 at the வந்தவழி இயந்திரம் இணையத்தளத்தில் சவுத் பார்க்
* ஐ.எம்.டி.பி. இணையத்தளத்தில் சவுத் பார்க்
***ஆக்டா கொரியானா*** (*Acta Koreana*) என்பது அகாடெமியா கொரியானாவினால் (கீமியுங் பல்கலைக்கழகம், டேகு, எஸ்.கே) ஆங்கிலத்தில் வெளியிடப்படும் கொரிய ஆய்வுகளை உள்ளடக்கிய சகமதிப்பாய்வு செய்யப்பட்ட ஆய்விதழாகும். இது 1998ஆம் ஆண்டில் ஆண்டு வெளியீடாக இது நிறுவப்பட்டது. பின்னர் 2002 முதல் இரு ஆண்டுகளுக்கு ஒரு முறை வெளியிடப்படும் ஆய்விதழாக மாற்றப்பட்டது.

ஆய்வுச்சுருக்கம் அட்டவணையிடல்
-----------------------------

இந்த ஆய்விதழ் கலை மற்றும் மனிதநேய மேற்கோள் அட்டவணை, தற்போதைய பொருளடக்கம்/கலை மற்றும் மனிதநேயம்,  ஸ்கோபஸ்,  சிஎஸ்ஏ சமூகவியல் சுருக்கம், ஆசிய ஆய்வுகளின் நூலியல், கொரியா மேற்கோள் அட்டவணை மற்றும் சோசின்டெக்ஸ் ஆகியவற்றில் ஆய்வுச்சுருக்கங்கள் அட்டவணைப்படுத்தப்படுகிறது.

மேற்கோள்கள்
-----------

1. ↑  "Master Journal List". *Intellectual Property & Science*. Thomson Reuters. 2017-09-26 அன்று மூலம் பரணிடப்பட்டது. 2018-09-25 அன்று பார்க்கப்பட்டது.
2. ↑  "Scopus title list". Elsevier. 2013-12-02 அன்று மூலம் (Microsoft Excel) பரணிடப்பட்டது. 2018-09-25 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**ஆக்சிசனேற்றி அமிலம்** (An oxidizing acid) வலிமையான ஆக்சிசனேற்றியாகச் செயல்படும் ஒரு பிரான்ஸ்டெட் அமிலமாகும். அனைத்து பிரான்ஸ்டெட் அமிலங்களும் ஆக்சிசனேற்றிகளாக செயல்பட முடியும். ஏனெனில், அமிலத்தன்மையுள்ள புரோட்டானானது, ஐதரசன் வாயுவாக (நீரியமாக) ஒடுக்கமடையக் கூடும். சில அமிலங்கள் ஐதரசன் அயனியைக் காட்டிலும் வலிமையான ஆக்சிசனேற்றிகளாகச் செயல்படக்கூடிய வேறு சில அமைப்புகளைக் கொண்டுள்ளன. பொதுவாக, அவை எதிரயனியின் அமைப்பில் ஆக்சிசனைக் கொண்டிருக்கும். இவை நைட்ரிக் காடி, பெர்குளோரிக் அமிலம், குளோரிக் அமிலம், குரோமிக் அமிலம், மற்றும் அடர் சல்பூரிக் அமிலம் ஆகியவற்றை உள்ளடக்கிய அமிலங்களாகும்.

பொதுப் பண்புகள்
---------------

ஆக்சிசனேற்றிகளாகப் பயன்படும் அமிலங்கள், வினைத்திறன் குறைந்த உலோகங்களைக் கூட ஆக்சிசனேற்றம் செய்யுமளவிற்கு வலிமையான ஆக்சிசனேற்றிகளாகச் செயல்படுகின்றன. இவற்றில் செயற்படு ஆக்சிசனேற்றக் காரணியானது H+ அயனிகளாக இருப்பதில்லை. உதாரணமாக, தாமிரம் வினைத்திறனற்ற உலோகமாக இல்லாமலும், ஐதரோகுளோரிக் காடியுடன் வினையாற்றும் தன்மையற்றும் உள்ளது. இருப்பினும், நீர்த்த நைட்ரிக் அமிலங்கள் கூட (நைத்திரேட்டு அயனிகள் செயல்மிகு ஆக்சிசனேற்றிகளாக செயல்படுவதன் காரணமாக) தாமிரத்தை Cu2+ அயனிகளாக, ஆக்சிசனேற்றம் செய்யக்கூடும்:

3 Cu + 8 HNO3 → 3 Cu2+ + 2 NO + 4 H2O + 6 NO3−
சில நேரங்களில் வலிமையான ஆக்சிசனேற்றத்திற்கான காரணியாக அமிலத்தின் செறிவு கூட அமைந்து விடுகிறது. மீண்டும், தாமிரத்தையே உதாரணமாக எடுத்துக் கொண்டால் அது நீர்த்த சல்பூரிக் அமிலத்துடன் வினையேதும் புரிவதில்லை, ஆனால், அடர் சல்பூரிக் அமிலத்தில், அதிக அமிலச் சூழல் மற்றும் அதிக சல்பேட்டு அயனிகளின் செறிவு ஆகியவை சல்பேட்டு அயனிகளை ஆக்சிசனேற்றக் காரணியாகச் செயல்பட வைக்கிறது:

Cu + 2 H2SO4 → SO2 + 2 H2O + SO42− + Cu2+

மேற்கோள்கள்
-----------

1. ↑
2. ↑